Alina Qornosko

**Alina Aleksandrovna Qornosko** (; ) — belaruslu bədii gimnast. 2020-ci ildə Tokioda keçirilən Olimpiya Oyunlarının bürünc medal mükafatçısı, lentlə hərəkətlər üzrə Dünya çempionu (2021), Dünya çempionatlarının çoxsaylı mükafatçısı, 2020-ci ildə bədii gimnastika üzrə Avropa çempionatının fərdi çoxnövçülük üzrə gümüş medal və Avropa çempionatlarının çoxsaylı mükafatçısı.

O, əməkdar idman ustasıdır.
## Həyatı
Alina Belarus Dövlət Bədən Tərbiyəsi Universitetində təhsil alır.
## Karyerası
O, üç yaşından Minskdə valideynlərinin təşəbbüsü ilə bədii gimnastika ilə məşğul olmağa başlayıb. İlk məşqçisi İrina Aleksandrovna Starosvetskaya (Nexoroşkova) olub.

On yaşında o, M.Lobaç turnirində iştirak edərək, Miss Nadejda Kubokunu qazanıb. İrina Nexoroşkova Fransaya köçdükdən sonra Marina Lobaç Alinanın müəllimi olub.
### Erkən dövr
Alina 2015-ci il gənclər arasında Avropa çempionatında qrup hərəkətlərində 1-ci yeri tutub. Bu çıxışdan sonra o, karyerasını fərdi çempionatda da davam etdirib. Oktyabr ayında Alina *Tart Cup* beynəlxalq turnirində iştirak etdi və burada yeniyetmələr arasında çoxnövçülükdə bürünc medal qazanaraq (59.500), Anna Sokolov və Mariya Sergeyevaya məğlub oldu.

O, 2016-cı ildə Macarıstanda keçirilən beynəlxalq *Gracia Fair Cup* turnirində iştirak edərək yeniyetmələr arasında çoxnövçülükdə qızıl medal qazanıb. Moskvada keçirilən "Alina Cup" beynəlxalq turnirində gürzlərlə və iplə hərəkətlərdə qızıl, halqa ilə hərəkətdə bürünc, komanda yarışında isə gümüş medal qazanıb. Alina Riqada keçirilən Beynəlxalq Baltik Halqa turnirində də iştirak edərək çoxnövçülükdə gümüş medal qazanıb. 2016-cı ildə Holonda keçirilən yeniyetmələr arasında Avropa çempionatında Qornosko komandada (Yuliya İsaçenko, Yuliya Evçiklə birlikdə) və fərdi finallarda israilli Nikol Zelikmanla podiumu bölüşərək iki gümüş medal qazanıb. Sentyabrın əvvəlində Alina Yekaterina Qalkina və Anna Boşko ilə birlikdə *BFSO Dinamo* komandasını Tokioda keçirilən Aeon Kubokunda təmsil edərək, komanda yarışında gümüş medal, gənclər arasında çoxnövçülükdə də gümüş medal qazanıb.

### Sonrakı illər
2017-ci il mövsümündə Alina beynəlxalq arenada debüt edərək, *L.A.Lights*-da çıxış etdi. Sonra, Moskvada keçirilən Alina Kubokunda iştirak edərək, çoxnövçülükdə israilli Nikol Zelikmana uduzaraq 4-cü yeri tutdu. Aprelin sonunda o, ilk dəfə Dünya Kuboku mərhələsində mükafa, halqa və lentlə hərəkətlərdə iki bürünc medal qazandı. Mayın sonunda o, Yekaterina Qalkina ilə birlikdə Belarusu, yeniyetmələrin Avropa çempionatında təmsil edərək, topla hərəkətlərdə bürünc medal qazandı. Qornosko 2017-ci ildə Polşada keçirilən Dünya Oyunlarında iştirak edərək, halqa və topla hərəkətlərdə 4-cü yeri tutdu. Avqust-sentyabr aylarında İtaliyanın Pezaro şəhərində keçirilən dünya çempionatında Alina Belarusu fərdi yarışlarda təmsil etdi. Gürzlərlə hərəkətlərdə, 7-ci yeri tutdu. Qornosko çoxnövçülükdə finalda 12-ci yeri tutan yaponiyalı Sumire Kitadan geri qalaraq 13-cü oldu. Alina daha sonra Aeon Kubokunda yarışmağı planlaşdırırdı, lakin zədələndiyindən yarışdan geri çəkilmək məcburiyyətində qaldı. Noyabrın 8-də gimnast Berlindəki *Emil fon Berinq* klinikasında dizindən əməliyyat olundu.
2017-ci il mövsümündə Alina beynəlxalq arenada debüt edərək, *L.A.Lights*-da çıxış etdi. Sonra, Moskvada keçirilən Alina Kubokunda iştirak edərək, çoxnövçülükdə israilli Nikol Zelikmana uduzaraq 4-cü yeri tutdu. Aprelin sonunda o, ilk dəfə Dünya Kuboku mərhələsində mükafa, halqa və lentlə hərəkətlərdə iki bürünc medal qazandı. Mayın sonunda o, Yekaterina Qalkina ilə birlikdə Belarusu, yeniyetmələrin Avropa çempionatında təmsil edərək, topla hərəkətlərdə bürünc medal qazandı. Qornosko 2017-ci ildə Polşada keçirilən Dünya Oyunlarında iştirak edərək, halqa və topla hərəkətlərdə 4-cü yeri tutdu. Avqust-sentyabr aylarında İtaliyanın Pezaro şəhərində keçirilən dünya çempionatında Alina Belarusu fərdi yarışlarda təmsil etdi. Gürzlərlə hərəkətlərdə, 7-ci yeri tutdu. Qornosko çoxnövçülükdə finalda 12-ci yeri tutan yaponiyalı Sumire Kitadan geri qalaraq 13-cü oldu. Alina daha sonra Aeon Kubokunda yarışmağı planlaşdırırdı, lakin zədələndiyindən yarışdan geri çəkilmək məcburiyyətində qaldı. Noyabrın 8-də gimnast Berlindəki *Emil fon Berinq* klinikasında dizindən əməliyyat olundu.

O, 2018-ci il mövsümünə Baltik Halqa turnirin ilə başladı, çoxnövçülükdə 9-cu yeri tutaraq, topla hərəkətlərdə finalda gümüş medal qazandı. Daha sonra Kiyevdə keçirilən beynəlxalq *Deriguina Cup* turnirində çoxnövçülükdə gümüş medal qazandı. Sonradan məlum oldu ki, Alina əvvəllər ayaq biləyindən əməliyyat keçirdiyi üçün mövsümün sonuna kimi yarışlarda iştirak etməyəcək. Bundan əlavə, gimnast belindən də zədə almışdı.

2019-cu ildə o, mövsümə L.A. turnirində başladı. 2019-cu ildə o, L.A.Lights turnirində mövsümə başladı, burada çoxnövçülükdə və gürzlərdə qızıl medal qazandı, halqa və toplarla yarışda 3-cü yeri tutdu. Alina komanda yarışında da gümüş medal qazandı. Sentyabrda Bakıda keçirilən Dünya çempionatında Belarusu fərdi yarışlarda təmsil edərək, bürünc medal qazandı. Oktyabr ayında Alina, Yekaterina Qalkina və Dariya Tkaçeva ilə birlikdə Aeon Kubokunda iştirak etdi. Gimnastlar komanda yarışında Rusiya və Ukraynanı təmsil edənlərə uduzaraq bürünc medal qazandılar.

2020-ci ildə o, Brnoda keçirilən Qranpridə iştirak edərək, çoxnövçülükdə ukraynalı Kristina Poqraniçnaya və bolqar Boryana Kaleyni ümumi xalla 89,950 xalla qabaqlayıb qızıl medal qazandı. Həmçinin Marina Lobaks Beynəlxalq Turnirində iştirak edərək, 105,850 xalla çoxnövçülükdə qızıl medal qazanıb. O, top və gürzlə hərəkətlərdə daha iki qızıl, halqa və lentlə hərəkətlərdə isə iki gümüş medal qazandı. Noyabr ayında o, Kiyevdə keçirilən Avropa çempionatında iştirak edərək, qızıl medal qazanan Lina Aşramla (100.900) eyni xal toplayaraq çoxnövçülükdə gümüş medal qazandı.

2021-ci ildə Tokioda keçirilən Olimpiya Oyunlarında o, Belarusu təmsil edərək fərdi çoxnövçülükdə bürünc medal qazandı. 2021-ci ilin oktyabrında Yaponiyanın Kitakyuşu şəhərində keçirilən Dünya çempionatında da bir sıra mükafatlar qazandı. Parimatça görə, 2021-ci ildə Belarusun ən yaxşı idmançılarının reytinqində üçüncü yeri tutdu.

23 mart 2024-cü ildə Yunanıstanda keçirilən bədii gimnastika üzrə Dünya Kubokunda Alina Qornosko çoxnövçülükdə bürünc medal qazandı. 2024-cü ildə Afinada keçirilən bədii gimnastika üzrə Dünya Kubokunun qalibi olmuşdur.

2024-cü ildə Bakıda keçirilən bədii gimnastika üzrə Dünya Kubokunda da iştirak etmişdir.

## İstinadlar

## Xarici keçidlər
* Harnasko Alina